钦定古今图书集成/明伦汇编/闺媛典/第041卷 > 罗询妻党氏
## 钦定古今图书集成/明伦汇编/闺媛典/第041卷 > 罗询妻党氏

按《陕西通志》：“党氏，西安同州人，罗询妻。嘉靖二十二
年，大饯穷民刘曹邦等为盗，掠诱询及富民数人于
河滨，尽杀之，还劫其室，询子亦遇害，氏匿积草中幸
免。事宁，诸被掠者皆畏不敢言，氏独愤诉。当道初不
为理，氏愈益愤恨，至以豕秽涂口面、肩夫胫骨，啼号
道旁，冤声动市。官竟为捕作乱者二十人，置于法。”